JohanHeinsen/ENO huggingface dataset:
Aarhuus Stifts-Tidende, 1834-05-20
Da Brødrene: Hyrden Niels Kastrup og Skarnager Chr. Kastrup have truet mig med at de ville prygle mig, saa maa de ikke tage fortrydeligt op, at hvis de ville prøve derpaa, jeg da bruger Vaaben til mit Forsvar, thi To mod Een er for meget. Aarhuus, den 17de Mai 1834. Anders Nøthen, Muur-Frimester.
Aarhuus Stifts-Tidende, 1834-05-20
Redigeres, trykkes og udgives 4 Gange ugentlig af Overkrigscommissair A. F. Elmquist.
Aarhuus Stifts-Tidende, 1834-05-22
No. 81. den 22 Mai. Torsdagen. med Brevposterne Den til Forsendelse. alene privilegerede Kongelig allernaadigst Stifts-Tidende.
Aarhuus Stifts-Tidende, 1834-05-22
Aarhuus.
Aarhuus Stifts-Tidende, 1834-05-22
Fædrelandet. Frederiksborg, den 15de Mai. Den Nød, som hersker her, er ubeskrivelig. Man øiner endnu tildeels rygende Ruiner, blandt disse staaer hist og her en teglhængt Bygning. Den afbrændte Deel af Byen ligner en Gruushob, og dette er Grunden, hvorfor de opbrændte Huses og Gaardes Antal angives forskjelligen. - Den savnede Vægters og den gamle Kones Liig ere, som forhen meldt, fundne, men endnu savnes en Mand ved Navn von Halle, som man vil have seet Kl. 4 om Natten gaae ind i et brændende Huus, hvis Oprydning var berammet at skulle skee i Dag (den 15de Mai) Under Branden have Byens Borgere i Almindelighed staaet hverandre trofast bi; mange forlode deres eget Hjem, som ikke altid var i Sikkerhed, for at slukke Jlden i deres Medborgeres brændende Huse; Alle have uden Forskjel, med Mod og Kraft taget Deel i Arbeidet; Undtagelser vare ikkun sjeldne. Et tydeligt Beviis paa de Flestes Anstrængelse er deres vedvarende Trangbrystighed, en Følge af den Hede, som de leed under Arbeidet. Den Deeltagelse i Medmenneskers Nød og den Godgjørenhed, hvormed man søger at lindre den er et almeen bekjendt skjønt Træk i den danske Nationalcharacteer. Den viiste sig ogsaa her. Allerede næste Dag efter Branden sendte Hs. Kgl. Høihed Prinds Christian Byen en Understøttelse af 100 Rbdlr.
Aarhuus Stifts-Tidende, 1834-05-22
En af Byens Jndvaanere skal have skienket en lignende Sum, og flere Pengebidrag ere allerede indkomne. De af Byens Jndvaanere, som Ulykken skaanede, ilede deres lidende Medmennesker til Hjelp; under Branden lod f. Ex. Gjestgiver Brummested og Flere uddele Victualier og Drikkevarer. Adskillige af Omegnens Beboere have deels sendt, deels lovet at sende meget betydelige Forraad af Levnetsmidler.
Aarhuus Stifts-Tidende, 1834-05-22
En Committee er, efter Amtets Foranstaltning, sammentraadt, for at undersøge og raadslaae om hvad ufortøvet bør skee, for at afhielpe den meest trykkende Trang. Gud signe disse værdige Mænds menneskekiærlige Bestræbelser, og opmuntre Landets øvrige Jndvaanere tilat yde deres ulykkelige Medmennesker snar og virksom Bistand!
Aarhuus Stifts-Tidende, 1834-05-22
Den efter Frederiksborg Amts Foranstaltning sammentraadte Committee, bestaaende af dHr. Pastor Sølling, Justitsraad og Amtsforvalter Kynde, Cancellieraad og Byfoged v. Hadeln, Apotheker Andresen og Kjøbmand Maahr, har under 13de de udstædt følgende Anmodning: "Ved en pludselig opkommen Jldebrand Natten imellem den 10de og 11te i d. M. bleve i faa Timer 49 Gaarde og Huse i Hillerød Kjøbstad lagt i Aske. Henved 100 Familier ere derved blevne huusvilde, og meget faa af dem have reddet noget af deres Jndboe; thi Jlden greb ved den stærke Vinds Medvirkning om sig med en forskrækkelig Voldsomhed, saa at Alle, som kunde hielpe, maatte anvende deres Kræfter til at standse den. Høist sørgelig er derfor de Brandlidtes Stilling; de Fleste have ei det Mindste tilbage at hælde deres Hoved til, og kun 3 Familier havde assureret deres Bo. Undertegnede, der ere sammentraadte efter Amtets Ordre for at afhielpe den øieblikkelige Nød, have, næst at bringe de Ulykkelige under Tag, besluttet at henvende os til deeltagende Medborgere, fornemmelig i Hovedstaden, hvor saamegen Hielp tilforn i lignende Tilfælde er bleven forundt den Nødlidende. Vi have af Hr. Justitsraad og Høiesteretsadvocat Salicath faaet det Lofte, at han vil bringe vor Bøn for de Brandlidte frem paa Steder, hvor den kunde finde varme Hjerter, og vi tilføie den Forsikring, at enhver Gave, hvad enten den bestaaer i Penge eller Vare, skal blive anvendt efter bedste Skjønnende til Hensigtens Opnaaelse, ligesom der og i Tiden skal blive aflagt offentligt Regnskab for Alt hvad der indkommer." J Overeensstemmelse hermed har Hr. Justitsraad Salicath, i Forening med Hr. Professor Madvig, i Khons Adresseavis udstædt en offentlig Opfordring til Understøttelse for de ulykkelige Brandlidte.
Aarhuus Stifts-Tidende, 1834-05-22
Procurator Delbanco har udlovet en Belønning af 100 Rbd. til Den som kan meddeele Oplysning om en sindsvag Person ved Navn Levin Wulf von Halle, eller lovligt Beviis om hans Død ved Jlldebranden i Frederiksborg. J "Hb. wich. gemeinn. Nachr." af 9de ds. læses en Skrivelse fra Kiel, der omhandler en Sag at saa megen Almeenvigtighed og patriotisk Jnteresse, at vi troe, ei at burde undlade, ogsaa at forelægge danske Læsere den, hvorhos vi nære det Haab, at den ikke vil undgaae Opmærksomhed hos de, af en liberal Aand besælede, høiere Authoriteter, Artiklen lyder som følger: "Da man, ifølge fleersidig Bebudelse, kan vente at Stændersloven snart vil komme for Lyset, og Stændernes Sammentrædelse da ikke vil være fjern, troer Forf. at torde tillade sig at bringe en Jdee til Offentlighed, der, hvis den blev iværksat, efter hans Formening, i flere Henseender vilde være til Fremme for den nye Jnstitution, og dog hidtil ei er bleven bragt under offentlig Omtale. Man tør nemlig neppe antage, at Fleertallet af Stænders Medlemmerne, selv om de skulde høre til den lærde Stand, netop skulde være i den Grad bekjendte med de Gjenstande, Regjeringen maatte forelægge dem til Raadgivning, eller at de saaledes skulde have gjennemtænkt dem, som det vilde være at ønske med Hensyn til Grundigheden og Hensigtsmæssigheden af de Raad, som forlanges af dem. Jaltfald ville Gjenstande komme under Forhandling, hvilke man maa ønske en rolig, uhildet, circumspectiv og alsidig Overveielse, formodentlig ogsaa saadanne, hvis rigtige og grundige Bedømmelse kræver historiske eller lokale Kundskaber. Men skulde det da ikke være høist ønskværdigt, at det blev gjort muligt for Stænders=Medlemmerne, iforveien og inden de træde sammen, at gjøre sig grundigt bekjendte med hine Gjenstande, at de omfattende kunde lære at kjende Grundene for og imod, saavelsom enhver Synsmaade, de frembyde, at de roligt kunde overtænke Alt hvad der har Hensyn derpaa, og saaledes fuldkomment forberedte kunde optræde i Stænders=Forsamlingen, Men dette, som det synes, høist ønskværdige Øiemed vilde meget let kunne opnaaes, naar det maatte behage Regjeringen, paa den ene Side, en rum Tid for Stændernes Sammentrædelse, offentlig at bekjendtgjøre de Gjenstande, der skulle underkastes Raadgivning, og, paa den anden Side, forunde en fuldkommen Trykkefrihed for de offentlige Forhandlinger og disse Gjenstande, hvorved de forstandige og sagkyndige Mænd, der ikke bivaanede Forsamlingen, med Grundighed, Maadehold og Anstændighed kunde udvikle deres Synsmaader over de Gjenstande, der skulde omhandles. At herved Jnteressen for Stændernes Forhandlinger i høi Grad vilde stige, behøver neppe at bemærkes, ligesom det ogsaa følger af sig selv, at det ved denne Fremgangsmaade vilde være muligt, betydeligt at forkorte Stænderforsamlingens Tidsvarighed, uden Skade for Raadførslernes Grundighed og Hensigtsmæssighed, og derved at spare ikke ubetydeligt af de Bekostninger, den nye Jnstitution vil medføre for Landet." (Khonsp.)
Aarhuus Stifts-Tidende, 1834-05-22
Det var efter nylig tilendebragte 60 Embedsaar at Hs. Maj. Kongen har forundt Geheimekonferentsraad Moltke, med hans ægte mandlige Descendentere, Titel og Værdighed som dansk Lehns-Greve.
Aarhuus Stifts-Tidende, 1834-05-22
Hs. Excellence har valgt Kjøge til sit fremtidige Opholdsted.
Aarhuus Stifts-Tidende, 1834-05-22
Der var forleden i Khousp. ført nogle bittre Anker mod Bestyrelsen af den endnu ikke istandbragte Stiftelse til moralsk-fordærvede Personers, især den opvoxende Ungdoms Forbedring, hvortil der ved de udstædte Jndbydelser var tegnet for 20,000 Rbd. eengang for alle, og 2000 Rbd. aarlige Bidrag. Hr. Pastor Visby. En af Bestyrelsens Medlemmer, havde svaret derpaa, at der behøvedes 50,000 Rbd. til at iværksætte Planen med, hvisaarsag det ikke er Bestyrelsens, men Publikums Skyld, som kun har bidraget 20,000, at den ikke er bragt istand endnu. En kgl. Understøttelse var den eneste Udvei som øinedes. Saalænge ingen allerhøieste Resolution var falden paa Committeens Bøn derom, ansaae man der upassende at offentliggjøre noget desangaaende. Men nu kunde man bekjendtgjøre den glædelige Efterretning, at Hs. M. af et ophævet Jnteressentskabs disponible Capital har befalet Committeen udbetalt 30,000 Rbd. til det nævnte Formaals Fremme. Herpaa har nu Forf. af de førstnævnte bemærkninger atter svaret. "At aflægge Regnskab - siger han for det Folk, som man selv frivillig har opfordret til at bidrage til en Stiftelse, er en uimodsigelig Pligt, som man paa det nøiagtigste maa opfylde, især naar man sidder inde med betydelige Capitaler. At undlade denne Pligt i henved 4 Aar er en væsentlig Forsømmelse af sin Pligt." o. s. v. "Om Tungebaandets Løsning i Danmark." J denne Afhandling af Cancelliesecretair Ussing hedder det i Dagen No. 113, at en af Hovedaarsagerne til, at der hos os skrives saa Lidet over offentlige Anliggender, er den, at de Allerfleste ikke kunne skrive.
Aarhuus Stifts-Tidende, 1834-05-22
J denne Anledning siger Hr. U. blandt Andet følgende om den studerende Klasse, Embedsmanden og Videnskabsmanden. "Blandt Hundrede vil man neppe finde Een som er istand til i et populært og behageligt Foredrag at udvikle sig over en eller anden almeeninteressant Gjenstand, om han end er i Besiddelse af det fornødne Stof dertil. - Jeg kjender en stor Mængde yngre og ældre Embedsmænd i alle Embeds fag og navnligen Jurister og Theologer, og jeg tør saaledes troe, at jeg ikke vil blive anseet som inkomptetent Dommer i den Sag, hvorom der her tales. Men jeg siger og jeg gjentager det, og det med al den Alvor, som Sagen fortjener: Vore Studenter, vore Candidater, vore Embeds- og Videnskabs-Mænd forstaae maaskee meget Andet, men Eet forstaae de ikke, og det er den simple Ting at kunne skrive deres Modersmaal. De kunne maaskee deres Logik paa Fingrene; de kunne maaskee oversætte Ciceros og Demosthenes's Taler fra Bladet; de kunne maaskee udvikle alt det Skjønne i et billede hos Homer, Virgil eller Horats, men selv at kunne skrive logisk, klassisk og i et lin fuldt og billedligt Foredrag, det formaae de ikke. Men med denne praktiske Udygtighed hos den videnskabeligt dannede Klasse, der udtaler sig paa en saa sørgelig Maade i denne Mangel paa at kunne udtrykke sig i sit Modersmaal, forener sig endnu et andet ikke mindre sørgeligt Phænomen, der udentvivl er ligesaa dybt begrundet i hele vort nærværende Opdragelses- og Underviisnings=System. Dette er en saadan Mangel paa Aandsfriskhed og paa et kraftigt og fyrigt Ungdomsliv, som ikke kan andet end vække den dybeste Bekymring hos Enhver, der endnu har Ungdom og Begeistring kjær. Man sige ikke, at dette kun er Overdrivelse, og at Ungdommen itte er anderledes nu, end den altid har været. Give Gud, at dette var Tilfældet, og at det Alt kun var Overdrivelse. Det skulde ikke glæde Nogen meere end mig. Men Enhver, som rører og bevæger sig iblandt de Studerende, vil bedst vide, hvilken sørgelig Sandhed der indeholdes i disse Ord. -
Aarhuus Stifts-Tidende, 1834-05-22
Sagen mellem Hr. Exam. juris Eibeschutz og den jødiske Synagoges Forstandere i Anledning af at Hr. C. var for hans utilbørlige Forhold bleven udkastet af Synagogen, er nu bleven paakiendt i Hof= og Stadsretten. Enhver Deeltager i Udkastelsen er bleven fritaget for alt Ansvar, dog har Retten ikke fundet Hr. Eibeschuzs Adfærd af den Beskaffenhed, at han derfor kunde belægges med Straf, da det antoges, at han ved at udkastes af Kirken havde erholdt en tilstrækkelig Correction. Derimod blev Hr. E. for sin usømmelige Procedure anseet med en Mulct af 15 Rbd. r. S. til Khvns Fattigvæsen, og ligesaameget til Justitskassen, hvorhos hans fornærmelige Udladelser bleve mortificerede, o. s. v. (Hr. C. havde forlangt Forstanderne dømt i Straf efter Lovens Strænghed, og Synagogebetjenterne belagte med forvorlig Straf. Forstanderskabet havde derimod paastaaet E. idømt en Mulct af 100 Rbd. r. S.) (S. F.
Aarhuus Stifts-Tidende, 1834-05-22
Skomagermester Bruun, som af Justitien at tiltalt for fornærmelige Yttringer mod Khvns Magistrat, er baade ved Hof= og Stadsretten samt Høiesteret frifunden for Justitiens Tiltale i denne Sag.
Aarhuus Stifts-Tidende, 1834-05-22
Ved samme Ret er Drengen Christian Hansen af Ørsberg Kroe bleven dømt til at straffes med Riis ved Slutteren under Fogdens Opsigt, for at have slaaet og udskjældt sin Stedmoder.
Aarhuus Stifts-Tidende, 1834-05-22
En Skomagerdreng i Hjerting som havde lagt Jld i en Klynestabel for at ville afbrænde sin Mesters Huus, men som blev opdaget og slukket førend Jlden udbrød i Lue, er ved Landsoverretten dømt til at have sin Hals forbrudt.
Aarhuus Stifts-Tidende, 1834-05-22
Forrige Torsdags Aftes opførtes for første Gang paa det kgl. Theater: "Ludvig den Ellevte Tragoedie i 3 Acter af Casimir Delavigne, oversat og bearbeidet for den danske Skueplads af C. Borgaard. Dette Stykke, der, som bekjendt, hører blandt den nyere franske Scenes ypperste Productioner, udmærker sig baade ved en interessant Handling og en ypperligt gjennemført Udførelse af Hovedcharactererne, og ved den Jdeefylde, Billedrigdom og harmonisk-correcte Form, der ere Særkjender ved den aandfulde Dig ters dramatiske Arbeider, og dets Forplantning paa dansk Grund er skeet med en Omhu, Smag og Correcthed, som gjør Oversætteren megen Ære. Udførelsen var i det Hele vellykket, og saavel hele Stykket som de vigtigste Momenter i samme optoges med et paa vor Scene overordentligt Bifald. Et sandt Mesterværk var Hr. C. Winslows Udførelse af Hoved characteren, der vidnede om et saa grundigt Studium og heeltigjennem bar Præget af saamegen Genialitet, at den oftere henrev Publikum til flere Gange gjentagne stormende Bifaldsyttringer. Dr. Nielsen (Hertugen af Remours), Dr. Ryge (Cotier, Kragh, (Tristan) og Phister (Marcel) og Md. Werschall (Maria Commines) bidroge ved deres fortrinlige Spil især til at fuldende denne Aftens sjeldne Kunstnydelse. (Kap.)
Aarhuus Stifts-Tidende, 1834-05-22
Den 15de Mai blev Regimentschirurg Stein creeret i Kjøbenhavn til Doctor i Medicinen med de sædvanlige Høitideligheder.
Aarhuus Stifts-Tidende, 1834-05-22
Efter en for denne Aarstid ualmindelig Hede, der forrige Tirsdag endog var steget i Kjøbenhavn til 23 Grader i Skygge mod Nord, fulgte samme Dags Aften et med stærke Lyn ledsaget heftigt Tordenveir, som først ophørte næste Morgen Kl. 4. Kammerherre Neergaard til Skjoldnæsholm. bekjendtgjør i Khons. Adresseavis i Anledning af det mod ham udgivne Skrift: "at enhver dansk Undersaat, naar han er hvad Titlen anmelder, som bekjendt, ikke undgaaer Lovens Straf, og at altsaa Almeenheden bedst vil kunne bedømme Skriftets Værd af dets Følger."
Aarhuus Stifts-Tidende, 1834-05-22
Folkemængden i Helsingøer er ved sidste Folketælling befunden at være, med Garnisonen indbefat, tet, 6,880 Jndivider, og paa Kronborg 242.
Aarhuus Stifts-Tidende, 1834-05-22
Fra Flensborg beklages meget Tabet af en i høi Grad almindelig agtet Borger: Kjøbmand og Sukkerraffinadeur J. Jngersen, som er død der den 9de Mai.
Aarhuus Stifts-Tidende, 1834-05-22
Væddekjørselerne og Vædderidtet ved Viborg skal, som meldt, afholdes den 20de og 21de Juni d. A. For Væddekjørslerne udsættes 3 Hoved Præmier, nemlig: 1ste Pr. 300, 2den 200, og 3die 100 Rbd. r. S. For at vinde disse maa Banen kjøres 6 Gange rundt, som er en dansk Miil, med en Vogn der bærer en Vægt af 1200 Pd., Kudsken iberegnet. Den først Pr. kan kun vindes af Den der tilbagelægger Veien i 26 Minuter eller kortere Tid. Den anden 27, og den tredie i 28 M. Den der vinder 1ste Pr. erholder des. uden en Udmærkelsesbelønning af 100 Rbd. r. S. dersom Veien tilbagelægges i 25 M. Endvidere udsættes en Præmie af 200 Rbd. r. S. for Kjørsel med Eenspændervogne som ere belæssede med 600 Pd. Den ne Pr. kan ikke vindes undtagen ovennævnte Vei tilbagelægges i 26 M. Som Præmier for Vædderidtet bestemmes 1 paa 400 Rbd. r. S. for den Hest som i korteste Tid naaer Maalet, og 1 paa 200 Rbd. r. S. for den nærmest derpaa følgende. Løbet er bestemt til 2 danske Miil, og Banen, 4000 Al, maa derfor gjennemløbes 6 Gange i en Tid af 38 Minuter, da den Hest, som til dette Løb behøver en længere Tid, ikke kommer i Betragtning. Hesten skal bære den sædvanlig Vægt af en fuldvoxen Mand, altsaa 10 Lispd. eller 160 Pd. Sadlen iberegnet.
Aarhuus Stifts-Tidende, 1834-05-22
J Aalborg blev i Tirsdags en ædel Mand baaret til Graven, Lægen B. Koppel, der i en kraft, fuld Alder pludselig er bleven bortrykket udaf en talrig Kreds, der høit yndede og agtede ham som Læg og Menneske. Det af alle Stænder sig aldeles frivilligt indfundne talrige Følge til Graven, vidnede om fortjent Hengivenhed; men den Fattiges Taare i Løn den Trængendes Suk for Tabet af den faderlig deel tagende Ven, den ufortrødne Hjelper i Nøden, vil reise den Hensovede et uforgængeligt Minde i taknemmelige (Aalb. Av.) Hjerter.
Aarhuus Stifts-Tidende, 1834-05-22
Dødsfald. Etatsraadinde Lehmann født Bech, (havde celebreret sit Sølvbryllup 2 Dage for sin Død), Krigsassessor og Toldbetjent Morville, samt hans Datter Emma Mor ville, Jnformator Borchhorst, Mad. K. Heldt, Jfr. E. Nissen, Mad. Hansen f. Franck, C. Lyngbye, Urtekræmmer Carstensen, Skrædermester Jacobsen, Mad. Withusen f. Petersen, Præste Enke Mad. Dreier, kgl. Rideknægt Clausen. Alle Khvn. Major v. Mutterspach, Magazinforvalter paa Frederiksværk. Enkemad. Pedersen i Sorøe. Enkefrue Amts provstinde Tilemann i Odense. Enkeprovstinde Brandt Humble Præstegaard. Sukkerraffinadeur Jngwersen i Flensborg. Læge Koppel i Aalborg. Kirkesanger Pedersen i Svenstrup. Chr. Winge, forhen Guldsmed i Horsens, i SmorupPræstegaard.
Aarhuus Stifts-Tidende, 1834-05-22
Copulerede paa Hald ved Viborg den 16de Mai. Hr. Proprietair G. Milling til Frederikshøi ved Aalbor- og Frøken Juliane Krag.
Aarhuus Stifts-Tidende, 1834-05-22
Jndsendt. Mangfoldige Stkr. Hornqvæg ere i den senere Tid, især Søndag, Mandag og Tirsdag for Pindse, pludseligen døde, fornemmeligen i Skovegne og især paa Græsmarker, der ere indsluttede af Skov; paa mange Steder ere de styrtede, efter at de nogle faa Timer vare komne paa Græs, mange døde efter længere Tids Forløb, og en stor Deel ere endnu syge og meget langsomt komme sig. Jntet Under, at dette formange Agerdyrkere ligesaa sørgelige som usædvanlige Naturphænomen indtog stor Stræk og megen Raadvildhed, Aarsagen hertil hidrører fra en lille ubetydelig Vandmyg (culer reptans) der i dette Foraar har indfunden sig i utroelig Mængde, især i Skovegne.
Aarhuus Stifts-Tidende, 1834-05-22
Bekiendtgjørelser. Ligesom de Debitorer til Aarhuus Stifts offentlige Midler hvis Obligationer ere afleverede til andre Bestyrelser, directe ere underrettede om, at de til disse fremtidigen have at erlægge Renter og Capitalafdrag, saaledes anmodes alle øvrige Debitorer til Stiftets offentlige, under vor umiddelbare Bestyrelse værende Midler, om at indfinde sig med Renter og Afdrag paa Bispegaarden de efterskrevne Dage fra Kl. 3 Eftermiddag til Aften.
Aarhuus Stifts-Tidende, 1834-05-22
Torsdagen den 19de Juni, Løverdagen – 21de – Mandagen 23de – Torsdagen. – 26de – Løverdagen – 28de – og Mandagen 30te – samt til samme Tid at godtgjøre, at alle Skatter af de resp. pantsatte Eiendomme, første 1/2 Aar indeværende Aar iberegnet, ere betalte. Udeblivelse eller for sildig Jndbetaling, eller Mangel af Beviis for Skatters Betaling vil have til Følge at Capitalen enten opsiges til Udbetaling, eller, efter Omstændighederne, strax inddrives paa lovlig Maade. Aarhuus, den 17de Mai 1834. Rosenørn. Paludan Müller. At Ligningen over Vægter, Sprøite= og Lygteskatten samt Byens Bekostning for Aaret 1834 saa og Delinqventskat for Aaret 1832, idag og efterfølgende 14 Dage indtil den 26de dennes er henlagt hos denne Byes Kæmner, Kjøbmand Veleius, til Eftersyn for enhver Vedkommende, bekjendtgjøres herved. Aarhuus, den 12te Mai 1834. Magistraten.
Aarhuus Stifts-Tidende, 1834-05-22
Mandagen den 5te Mai 1834 blev i den kongelige Lands-Over- samt Hof- og Stads=Ret i Kjøbenhavn afsagt Dom i Sagen: Skomagermester Christen Wulff, contra: Sadelmager Claus Tryde, og saaledes : kjendt for Ret.
Aarhuus Stifts-Tidende, 1834-05-22
Den omhandlede af Jndstævnte Sadelmager Claus Tryde i No. 39 af Bladet Skjærsilden for afvigte Aar, i Slutningen af Stykket betitlet "Hvorledes oplærer Skomagermester Wulff sine Drenge" om Citanten Skomagermester Christen Wulff, brugte fornærmelige Udladelse, bør død og magtesløs at være, og Jndstævnte bør for sit i saa Henseende udviste Forhold til Kjøbenhavns Fattigvæsens Hovedkasse bøde 50 Rbd. Sølv. Processens Omkostninger ophæves.
Aarhuus Stifts-Tidende, 1834-05-22
De den 3die og 10de Marts sidstleden fremlagte Jndlæg, blive Citanten og Jndstævnte, enhver forsit Vedkommende pligtige inden 8te Dage efter denne Doms Afsigelse at foranstalte afskrevne paa behørigt stemplet Papiir. Den idømte Mulct udredes inden 15 Dage efter denne Doms lovlige Forkyndelse, under Adfærd efter Loven. Hvilket, i Overeensstemmelse med den 20de § i Forordningen af 27de September 1799, om Trykkefrihedens Grændser, herved bringes til offentlig Kundskab. Justits=Contoiret i den Kongelige Lands-Over samt Hof= og Stads=Ret i Kjøbenhavn, den 10de Mai 1834. Hoff.
Aarhuus Stifts-Tidende, 1834-05-22
Den til den 27de dennes i Johan Jordan Gaard heri Byen over diverse Manufacturvarer m.v. berammede Auction, bliver formedelst indtrufne Forhindringer udsat indtil videre. Hvilket herved bekjendtgjøres. Aarhuus, den 21de Mai 1834. Fleischer.
Aarhuus Stifts-Tidende, 1834-05-22
J Følge Reqvisition, grundet paa Forlig og Udlæg, bliver den Gaard i Flemming Bye, Hornborg Sogn, Rim Herred, som Zacharias Thomsen sidst har besiddet og brugt, og som staaer for Hartkorn 3 Tdr. 1 Fdkr. 1 1/5 Alb., Skovskyld 1 Fdkr. 1 1/2 Alb.,med Sæd og Afgrøde, samt med en Besætning af 2 Heste, 5 Køer, 1 Qvie, 1 Tyr, 1 Kalv, 2 Faar med Yngel, 1 jernbeslagen Vogn, en Jernplov, en Jern harve, stillet til 3de Auctioner, som afholdes Mandagen den 9de, Mandagen den 16de og Mandagen den 23de Juni førstk., hver Gang Kl. 11 Formiddag. De 2de første Auctioner afholdes paa Herredernes Contoir i Horsens, den 3die paa Gaarden selv. Conditionerne ere til Eftersyn hos Prokurator Horn i Horsens og hos Undertegnede. Woer og Rim Herreders Contoir i Horsens, den 18de Mai 1834. Bernth.
Aarhuus Stifts-Tidende, 1834-05-22
Onsdagen den 28de dennes, Kl. 10 Formiddag bliver ifølge Vedkommendes Begjæring, paa Hovedgaarden Kjærsgaard, 1 1/4 Miil nordenfor Hjørring, forauctioneret 10 Piber med Bomolie, som er ilandbjerget fra den paa Thornbye Sogns Strand forliste russiske Brig Othmarschen, og befindes aldeles uhavereret. Hjørring, den 1ste Mai 1834. Koefoed.